ขอถามคุณว่าก่อนหน้านี้มีก้อนกลมอยู่ตรงช่องคลอดแต่หนูใช้นิ้วดันเข้าไปมันมีอาการคันมากและมีตกขาวพอวันต่อมาหนูมีเพศสัมพันธ์กับสามีก็รู้สึกเจ็บพอปวาดฉี่ก็อั้นไม่ได้พอฉี่เสร็จมีเลือดหยดลงเป็นมาสองวันแล้วทรมานมากคะอยากทราบว่าเป็นอะไรคะ หลังคลอดคะฉีดยาคุมแล้วด้วย
สวัสดีค่ะ ก้อนกลมๆ ที่อยู่ตรงช่องคลอด ดังกล่าว อาจเป็น1.มดลูกหย่อนตัวหรือมดลูกต่ำหรือช่องคลอดที่หย่อนตัวลงออกพ้นปากช่องคลอด ทำให้เห็นเป็นก้อนได้ มักพบในผู้ที่คลอดลูกเองหลายคน หรือทารกมีขนาดตัวใหญ่ ผู้ที่มีน้ำหนักตัวมาก ยกของหนักบ่อยๆ เป็นต้น โดยอาการของมดลูกหย่อน ได้แก่ รู้สึกหน่วงๆ ในช่องคลอด รู้สึกคล้ายนั่งทับลูกบอลเล็ก ๆ มีตกขาวปริมาณมาก มีอาการปัสสาวะไม่สุด ปัสสาวะเล็ดเมื่อไอ จาม หรือออกกำลังกายมีเนื้อเยื่อโผล่ออกมาจากช่องคลอด เป็นต้นยุ2. ก้อนเนื้องอกหรือติ่งเนื้อของปากมดลูกที่ยื่นเข้ามาในช่องคลอดและโผล่พ้นปากช่องคลอดออกมา3. ก้อนเนื้องอกหรือติ่งเนื้อของช่องคลอดเองสำหรับการมีตกขาวปริมาณมากและมีอาการคัน เจ็บเวลามีเพศสัมพันธ์ กลั้นปัสสาวะไมไ่ด้ มีเลือดปนในปัสสาวะ น่าจะเกิดจากมีการติดเชื้อในช่องคลอดและทางเดินปัสสาวะส่วนล่าง ซึ่งอาจเป็นเชื้อโรคติดต่อทางเพศสัมพันธ์ต่างๆ เช่น หนองในแท้ หนองในเทียม เป็นต้นดังนั้นแนะนำว่าควรไปพบสูติ-นรีแพทย์เพื่อทำการตรวจดูว่าก้อนที่เห็นเกิดจากอะไร และตรวจอาการตกขาวและปัสสาวะที่ผิดปกติ เพื่อให้การรักษาที่ตรงกับโรคค่ะในเบื้องต้นแนะนำควรงดการมีเพศสัมพันธ์ไปก่อน และหลีกเลี่ยงการสวนล้างช่องคลอดด้วยสบู่หรือน้ำยาต่างๆ และดื่มน้ำเปล่ามากๆ เพื่อช่วยขับเชื้อออกมาทางปัสสาวะ หลีกเลี่ยงการดื่มชา กาแฟและแอลกอออล์ค่ะ